CELEX: 62011CN0469
Language: el
Date: 2011-09-14 00:00:00
Title: Υπόθεση C-469/11 P: Αίτηση αναιρέσεως που ασκήθηκε στις 14 Σεπτεμβρίου 2011 από την Ευρωπαϊκή Δυναμική — Προηγμένα Συστήματα Τηλεπικοινωνιών, Πληροφορικής και Τηλεματικής AE κατά της διατάξεως που εξέδωσε το Γενικό Δικαστήριο (πρώτο τμήμα) στις 22 Ιουνίου 2011 στην υπόθεση T-409/09: Ευρωπαϊκή Δυναμική — Προηγμένα Συστήματα Τηλεπικοινωνιών, Πληροφορικής και Τηλεματικής AE κατά Ευρωπαϊκής Επιτροπής

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/13
            
         Αίτηση αναιρέσεως που ασκήθηκε στις 14 Σεπτεμβρίου 2011 από την Ευρωπαϊκή Δυναμική — Προηγμένα Συστήματα Τηλεπικοινωνιών, Πληροφορικής και Τηλεματικής AE κατά της διατάξεως που εξέδωσε το Γενικό Δικαστήριο (πρώτο τμήμα) στις 22 Ιουνίου 2011 στην υπόθεση T-409/09: Ευρωπαϊκή Δυναμική — Προηγμένα Συστήματα Τηλεπικοινωνιών, Πληροφορικής και Τηλεματικής AE κατά Ευρωπαϊκής Επιτροπής
   (Υπόθεση C-469/11 P)
   2011/C 331/22
   Γλώσσα διαδικασίας: η αγγλική
   
      Διάδικοι
   
   Αναιρεσείουσα: Ευρωπαϊκή Δυναμική — Προηγμένα Συστήματα Τηλεπικοινωνιών, Πληροφορικής και Τηλεματικής AE (Αθήνα, Ελλάδα) (εκπρόσωπος: N. Κορογιαννάκης, δικηγόρος)
   
      Έτερος διάδικος στην αναιρετική διαδικασία: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει τη διάταξη του Γενικού Δικαστηρίου στην υπόθεση T-409/09,
            
         
               —
            
            
               να απορρίψει την ένσταση απαραδέκτου που προέβαλε η Επιτροπή,
            
         
               —
            
            
               να αναπέμψει την υπόθεση στο Γενικό Δικαστήριο προκειμένου να αποφανθεί αυτό επί της ουσίας,
            
         
               —
            
            
               να καταδικάσει την Επιτροπή στο σύνολο των δικαστικών εξόδων, περιλαμβανομένων των δικαστικών εξόδων της αρχικής διαδικασίας, ακόμη και σε περίπτωση απορρίψεως της υπό κρίση αιτήσεως αναιρέσεως, καθώς και των δικαστικών εξόδων της υπό κρίση αιτήσεως αναιρέσεως, αν αυτή γίνει δεκτή.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ζητεί την αναίρεση της αναιρεσιβαλλόμενης διατάξεως για τους ακόλουθους λόγους:
   
               —
            
            
               Το Γενικό Δικαστήριο υπέπεσε σε νομική πλάνη καθόσον δεν εφάρμοσε τη διάταξη του άρθρου 102, παράγραφος 2, του Κανονισμού Διαδικασίας το οποίο αναφέρεται στην παρέκταση της προθεσμίας κατά δέκα ημέρες λόγω απόστασης σε υποθέσεις που στοιχειοθετείται η εξωσυμβατική ευθύνη των ευρωπαϊκών θεσμικών οργάνων.
            
         
               —
            
            
               Το Γενικό Δικαστήριο, στο μέτρο που δεν εφάρμοσε τη διάταξη του άρθρου 102, παράγραφος 2, παραβίασε τις αρχές της ίσης μεταχείρισης και της ασφάλειας δικαίου.
            
         
               —
            
            
               Το Γενικό Δικαστήριο υπέπεσε σε νομική πλάνη δεχόμενο ότι η προθεσμία παραγραφής άρχισε να τρέχει από τον χρόνο επιδόσεως στην αναιρεσείουσα της αποφάσεως της Επιτροπής περί απορρίψεως της προσφοράς της.